ÍAV hófu í desember 2007 framkvæmdir við byggingu nýrrar sundlaug og viðbyggingu við íþróttahús á Álftanesi . Um er að ræða byggingu 25 metra útisundlaugar , vaðlaugar fyrir börn , öldulaug , steypta potta og byggingu 12,5 metra langrar innilaugar ásamt viðbyggingu við íþróttahúsið . Einnig verður gengið frá undirstöðum vatnsrennibrautar sem verður allt að 10 metra há og því hæsta rennibraut á landinu . Húsið er staðsteypt , með límtrésbitum í lofti og rúmlega 2.600 fermetrar að stærð á tveimur hæðum . Mannvirkinu verður skilað tilbúnu til notkunar , með öllum innréttingum og tækjum þann 5. desember 2008 .